
	Αριστουργήματα του βωβού κινηματογράφου

Sunrise
 (Το χάραμα)
του Γερμανού F.W. Murnau (1927)
στο Σπίτι της Κύπρου

Το Σπίτι της Κύπρου στα πλαίσια των καινοτόμων δράσεων του διοργανώνει αφιερώματα στα αριστουργήματα του βωβού κινηματογράφου με αναλυτή τον θεωρητικό του κινηματογράφου και συγγραφέα βιβλίων Πλάτωνα Ριβέλλη.

Τη Δευτέρα 10 Φεβρουαρίου 2020 και ώρα 19:00 προβάλλεται η δεύτερη ταινία Sunrise (Το χάραμα) του Γερμανού F.W. Murnau (1927).

O F.W. Murnau (το πραγματικό του όνομα ήταν Friedrich Wilhelm Plumpe) γεννήθηκε στο Bielefeld της Γερμανίας στις 28 Δεκεμβρίου του 1888 και σκοτώθηκε σε αυτοκινητικό δυστύχημα στην Καλιφόρνια των ΗΠΑ (Santa Monica) το 1931. Μαζί με τον Fritz Lang αποτελούν το θρυλικό δίδυμο του γερμανικού κινηματογράφου. Οι ταινίες του ήταν όλες βωβές διότι πέθανε πολύ νέος και δεν πρόλαβε την εποχή του ομιλούντος.

Η ταινία «Το Χάραμα» (με υπότιτλο «Μια ωδή για δύο ανθρώπους») ήταν η πρώτη που γύρισε στις ΗΠΑ μετά την τεράστια φήμη που είχε αποκτήσει ως σκηνοθέτης στην Ευρώπη. Χρησιμοποίησε Αμερικανούς ηθοποιούς αλλά εξασφάλισε τη συνεργασία της γερμανικής ομάδας του, πράγμα πρωτοφανές για την αμερικανική κινηματογραφική βιομηχανία. Η ταινία του αυτή θεωρείται από πολλούς ως η καλύτερη του.

